Το ***Μπάτμαν για Πάντα*** (αγγλικά: *Batman Forever*) είναι αμερικανική περιπέτεια παραγωγής 1995 σε σκηνοθεσία Τζόελ Σουμάχερ και σε παραγωγή του Τιμ Μπάρτον. Η ταινία είναι βασισμένη στο χαρακτήρα Μπάτμαν της DC Comics και αποτελεί το τρίτο μέρος της σειράς ταινιών *Μπάτμαν*, με τον Βαλ Κίλμερ να αντικαθιστά τον Μάικλ Κίτον στον πρωταγωνιστικό ρόλο. Η ιστορία ακολουθεί τον Άνθρωπο Νυχτερίδα στην προσπάθειά του να σταματήσει τον Διπρόσωπο και τον Γρίφο από το να απορροφήσουν πληροφορίες από όλους τους εγκεφάλους του Γκόθαμ Σίτι. Στο πλάι του έχει την ψυχίατρο Τσέις Μερίντιαν και τον Ντικ Γκρέισον ή Ρόμπιν.

Η ταινία είναι αρκετά διαφορετική στον τόνο και στο ύφος της σε σχέση με τις προηγούμενες δύο ταινίες του Μπάρτον, καθώς η Warner Bros. θεώρησε ότι το *Ο Μπάτμαν Επιστρέφει* (Batman Returns, 1992) δεν κινήθηκε καλά στα ταμεία λόγω της βίας και του σκοτεινού ύφους. Η παραγωγή αντιμετώπισε προβλήματα, με αρκετούς υποψήφιους ηθοποιούς για τους πρωταγωνιστικούς ρόλους και με τον Κίλμερ να εμπλέκεται σε έντονες διαμάχες με τον σκηνοθέτη και το υπόλοιπο καστ. Το *Μπάτμαν για Πάντα* έλαβε μικτές κριτικές, αλλά έγινε μεγάλη εισπρακτική επιτυχία, φτάνοντας τα 336 εκατομμύρια δολάρια παγκοσμίως.

Πλοκή
-----

Ο Σκοτεινός Ιππότης της Γκόθαμ Σίτι έχει να αντιμετωπίσει δύο ισχυρούς κακούς. Τον Χάρβεϊ Ντεντ που μετά από ένα ατύχημα έγινε ο Διπρόσωπος και τον εφευρέτη Έντουαρντ Νίγκμα ή αλλιώς Ο Γρίφος. Ο Διπρόσωπος κατηγορεί τον Μπάτμαν για το παραμορφωμένο πρόσωπό του και απλά τον θέλει νεκρό. Ο Γρίφος είναι ένας εφευρέτης που εργαζόταν για τη Wayne Enterprises και ζηλεύει την επιτυχία του Μπρους Γουέιν και χρησιμοποιεί γρίφους για να δείξει την ανωτερότητά του απέναντι στον Γουέιν/Μπάτμαν. Ο Μπάτμαν θα βρει υποστήριξη στην ψυχίατρο Τσέις Μερίντιαν, η οποία κάνει μελέτη πάνω στους κακοποιούς και εγκληματίες και τρέφει αισθήματα για τον Μπάτμαν. Στο πλάι του Ανθρώπου Νυχτερίδα θα βρεθεί ο ακροβάτης του τσίρκου Ντικ Γκρέισον, ο οποίος θέλει να πάρει εκδίκηση από τον Διπρόσωπο για το φόνο της οικογένειάς του. Η Γκόθαμ είναι για μία ακόμη φορά μια σκοτεινή και απειλητική πόλη, την οποία ο Μπάτμαν θα πρέπει να σώσει, ερχόμενος αντιμέτωπος με τους δικούς του εφιάλτες καθώς ξαναζεί το θάνατο των γονιών του στα όνειρά του.

Ηθοποιοί και χαρακτήρες
-----------------------

* Βαλ Κίλμερ στο ρόλο του *Μπρους Γουέιν/Μπάτμαν*
* Τόμι Λι Τζόουνς στο ρόλο του *Χάρβεϊ Ντεντ/Διπρόσωπος*
* Τζιμ Κάρεϊ στο ρόλο του *Έντουαρντ Νίγκμα/Ο Γρίφος*
* Νικόλ Κίντμαν στο ρόλο της *Τσέις Μερίντιαν*
* Κρις Ο' Ντόνελ στο ρόλο του *Ντικ Γκρέισον/Ρόμπιν*
* Μάικλ Γκόου στο ρόλο του *Άλφρεντ Πενιγουόρθ*
* Πατ Χινγκλ στο ρόλο του *Τζέιμς Γκόρντον*
* Ελίζαμπεθ Σάντερς στο ρόλο της *Γκόσιπ Γκέρτι*
* Ντρου Μπάριμορ και Ντέμπι Μαζάρ στους ρόλους των *Σούγκαρ* και *Σπάις*

Παραγωγή
--------

Αν και η ταινία *Ο Μπάτμαν Επιστρέφει* (Batman Returns, 1992) ήταν εισπρακτική επιτυχία, η Warner Bros. θεώρησε ότι θα μπορούσε να κινηθεί ακόμα καλύτερα στα ταμεία και αποφάσισε η τρίτη ταινία να αλλάξει κατεύθυνση. Από τον Τιμ Μπάρτον, που σκηνοθέτησε τις δύο προηγούμενες ταινίες, ζητήθηκε να παραμείνει στο πρότζεκτ ως παραγωγός και ενέκρινε τον Τζόελ Σουμάχερ να αναλάβει τη σκηνοθεσία. Ο Σουμάχερ ήθελε αρχικά να μεταφέρει το κόμικ του Φρανκ Μίλερ *Batman: Year One*. Το στούντιο απέρριψε την ιδέα του καθώς επιθυμούσε η τρίτη ταινία να είναι sequel και όχι prequel. Μπάρτον και Σουμάχερ, μαζί προσέλαβαν τους Λι και Τζάνετ Σκοτ Μπάτσλερ να γράψουν το σενάριο. Το μεγαλύτερο μέρος του σεναρίου και οι περισσότεροι διάλογοι παρέμειναν στο τελικό σενάριο, αν και ο Σουμάχερ ένιωθε ότι θα μπορούσε να "βελτιωθεί". Προσέλαβε τον Ακίβα Γκόλντσμαν να γράψει ένα δεύτερο προσχέδιο.

Η παραγωγή προχώρησε γρήγορα με τη Ρενέ Ρούσο να παίρνει το ρόλο της Τσέις Μερίντιαν. Ο Μάικλ Κίτον αποφάσισε να μην επαναλάβει το ρόλο του καθώς δεν του άρεσε η νέα κατεύθυνση της ταινίας. Ο Κίτον ήθελε επίσης να κυνηγήσει "πιο ενδιαφέροντες ρόλους" και απέρριψε αμοιβή ύψους 15 εκατομμυρίων δολαρίων για να εμφανιστεί στο *Μπάτμαν για Πάντα*. Ο ρόλος δόθηκε μέρες αργότερα στον Βαλ Κίλμερ και η παραγωγή αποφάσισε ότι η Ρούσο ήταν πολύ μεγάλη για τον Κίλμερ με αποτέλεσμα να δοθεί ο ρόλος σε άλλη ηθοποιό. Ο Κίλμερ δέχτηκε το ρόλο χωρίς να διαβάσει το σενάριο και χωρίς να ξέρει ποιος θα σκηνοθετήσει. Πριν ο ρόλος καταλήξει στον Βαλ Κίλμερ, υποψήφιοι για το ρόλο ήταν οι Ντάνιελ Ντέι Λιούις, Ρέιφ Φάινς, Γουίλιαμ Μπάλντουιν και Τζόνι Ντεπ.

Οι ηθοποιοί Ρόμπιν Ράιτ Πεν, Τζιν Τρίπλχορν και Λίντα Χάμιλτον έδωσαν μάχη για το ρόλο της Τσέις Μερίντιαν, με την Πεν να θεωρείται φαβορί. Τελικά ο ρόλος δόθηκε στη Νικόλ Κίντμαν. Αν και ο Μπίλι Ντι Γουίλιαμς δέχτηκε το ρόλο του Χάρβεϊ Ντεντ στο πρώτο *Μπάτμαν* (Batman, 1989) επειδή ήθελε να υποδυθεί τον Διπρόσωπο, η παραγωγή αποφάσισε να προσλάβει τον Τόμι Λι Τζόουνς. Ο Τζόουνς ήταν η πρώτη επιλογή του Σουμάχερ, μετά τη συνεργασία τους στην ταινία *Ο Πελάτης* (The Client, 1994). Ο Τζόουνς ισχυρίστηκε ότι του έστειλαν το σενάριο και ήταν διστακτικός στο να δεχτεί, αλλά τελικά είπε το ναι επειδή ο Διπρόσωπος ήταν ο αγαπημένος χαρακτήρας του γιου του. Ο Ρόμπιν Γουίλιαμς εξέφρασε ενδιαφέρον να υποδυθεί τον Γρίφο αλλά τελικά ο ρόλος κατέληξε στον Τζιμ Κάρεϊ. Ο χαρακτήρας του Ρόμπιν υπήρχε στο τελικό σενάριο του *Ο Μπάτμαν Επιστρέφει* αλλά τελικά αφαιρέθηκε λόγω των πολλών χαρακτήρων. Ο ρόλος δόθηκε στον Μάρλον Γουέιανς και είχε υπογράψει για το *Μπάτμαν για Πάντα*. Αποφασίστηκε τελικά ο Γουέιανς να αντικατασταθεί με άλλον ηθοποιό. Οι Λεονάρντο Ντι Κάπριο και Κρις Ο' Ντόνελ ήταν οι πρώτες επιλογές με τον Ο' Ντόνελ να κερδίζει τελικά το ρόλο.

Box office
----------

Με προϋπολογισμό 100.000.000 δολάρια, το *Μπάτμαν για Πάντα* άνοιξε στην 1η θέση με 52,7 εκατομμύρια δολάρια το πρώτο του σαββατοκύριακο. Οι εισπράξεις στην Αμερική έφτασαν τα 184 εκατομμύρια δολάρια, ενώ στον υπόλοιπο κόσμο απέφερε 152,4 εκατομμύρια δολάρια, συγκεντρώνοντας συνολικά 336,5 εκατομμύρια δολάρια παγκοσμίως.

Ήταν η 2η μεγαλύτερη εισπρακτική επιτυχία για το 1995 στην Αμερική και η 6η παγκοσμίως. Αποτελεί την τέταρτη μεγαλύτερη εισπρακτική επιτυχία ανάμεσα στις υπόλοιπες ταινίες της σειράς *Μπάτμαν* τόσο στην Αμερική όσο και παγκοσμίως.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Φωτογραφία | Στίβεν Γκόλντμπλατ | Υποψηφιότητα |
| Οπτικά Εφέ | Τζον Λεβέκ & Μπρους Στάμπλερ | Υποψηφιότητα |
| Ήχος | Ντόναλντ Ο. Μίτσελ, Φρανκ Α. Μοντάνιο, Μάικλ Χέρμπικ & Πίτουρ Χλίνταλ | Υποψηφιότητα |
| Χρυσές Σφαίρες | Τραγούδι (Hold Me, Thrill Me, Kiss Me, Kill Me) | U2 | Υποψηφιότητα |
|

Παραπομπές
----------

1. 1 2 3 4 5  stopklatka.pl/film/batman-forever. Ανακτήθηκε στις 13  Μαΐου 2016.
2. ↑  www.imdb.com/title/tt0112462/. Ανακτήθηκε στις 13  Μαΐου 2016.
3. 1 2 3 4 5  www.allocine.fr/film/fichefilm\_gen\_cfilm=12858.html. Ανακτήθηκε στις 13  Μαΐου 2016.
4. ↑  www.filmaffinity.com/en/film161835.html. Ανακτήθηκε στις 13  Μαΐου 2016.
5. 1 2 3 4  www.metacritic.com/movie/batman-forever. Ανακτήθηκε στις 13  Μαΐου 2016.
6. 1 2 3 4 5 6 7 8 9 10 11 12  www.imdb.com/title/tt0112462/fullcredits. Ανακτήθηκε στις 13  Μαΐου 2016.
7. 1 2  (Τσεχικά) *Česko-Slovenská filmová databáze*. 2001.
8. ↑  www.boxofficemojo.com/movies/?id=batmanforever.htm.
9. ↑  www.sfi.se/sv/svensk-filmdatabas/Item/?itemid=20792&type=MOVIE&iv=Basic.
10. ↑  (Αγγλικά) *Internet Movie Database*. www.imdb.com/title/tt0112462/releaseinfo. Ανακτήθηκε στις 14  Απριλίου 2017.
11. 1 2  «*Batman 3*». *Entertainment Weekly*. 1 Οκτωβρίου 1993. Αρχειοθετήθηκε από το πρωτότυπο στις 2008-09-21.. Ανακτήθηκε στις 12 Ιουλίου 2011.
12. 1 2  «Shadows of the Bat: The Cinematic Saga of the Dark Knight-Reinventing a Hero» (DVD). Warner Bros.. 2005.
13. 1 2  Jeff Gordinier (15 Ιουλίου 1994). «Next at *Batman*». *Entertainment Weekly*.. Ανακτήθηκε στις 12 Ιουλίου 2011.
14. ↑  Army Archerd (1 Δεκεμβρίου 1994). «Culkin kids ink with WMA». *Variety*.. Ανακτήθηκε στις 12 Ιουλίου 2011.
15. ↑  Nathan, Ian (Αύγουστος 1995). «Hold me, thrill me, kiss me, Kilmer». *Empire*, σελ. 108–117.
16. ↑  Jett (2009-12-16). «William Baldwin Talks Batman And "JUSTICE LEAGUE: CRISIS ON TWO EARTHS"». *Batman-on-Film*.. Ανακτήθηκε στις 12 Ιουλίου 2011.
17. ↑  «Johnny Depp Was Almost Batman In Batman Forever». *ComicBookMovie*. 10 Δεκεμβρίου 2009. Αρχειοθετήθηκε από το πρωτότυπο στις 2013-07-26.. Ανακτήθηκε στις 12 Ιουλίου 2011.
18. 1 2  Judy Brennan (3 Ιουνίου 1994). «Batman Battles New Bat Villains». *Entertainment Weekly*. Αρχειοθετήθηκε από το πρωτότυπο στις 2008-08-28.. Ανακτήθηκε στις 12 Ιουλίου 2011.
19. ↑  «Batman Heroes Profile: Harvey Dent» (DVD). *Batman* Special Edition: Warner Bros. Home Video. 2005.
20. ↑  Cindy Pearlman. «The Good Son». *Entertainment Weekly*. Αρχειοθετήθηκε από το πρωτότυπο στις 22 Ιουνίου 2013. Ανακτήθηκε στις 12 Ιουλίου 2011.
21. ↑  Cindy Pearlman (17 Δεκεμβρίου 1993). «Flashes: No Joker». *Entertainment Weekly*. Αρχειοθετήθηκε από το πρωτότυπο στις 2008-09-21.. Ανακτήθηκε στις 12 Ιουλίου 2011.
22. ↑  Mike Thomas (31 Μαρτίου 2003). «Hey, what about that man in the glass booth?». *Chicago Sun-Times]*.
23. ↑  Nathan Rabin (25 Φεβρουαρίου 1998). «Wayans World». *The A.V. Club*. Αρχειοθετήθηκε από το πρωτότυπο στις 2009-02-26.. Ανακτήθηκε στις 12 Ιουλίου 2011.
24. 1 2 3 4  «Μπάτμαν για Πάντα στο Box Office Mojo». *Box Office Mojo*. Ανακτήθηκε στις 12 Ιουλίου 2011.
25. ↑  «Batman Franchise». *Box Office Mojo*. Ανακτήθηκε στις 12 Ιουλίου 2011.
26. ↑  «The 68th Academy Awards (1996) Nominees and Winners». oscars.org. 25 Μαρτίου 1996. Ανακτήθηκε στις 21 Ιουνίου 2012.
27. ↑  «The 53rd Annual Golden Globe Awards (1996)». goldenglobes.org. Αρχειοθετήθηκε από το πρωτότυπο στις 29 Δεκεμβρίου 2010. Ανακτήθηκε στις 21 Ιουνίου 2012.

Εξωτερικοί σύνδεσμοι
--------------------

* Επίσημη ιστοσελίδα
* Μπάτμαν για Πάντα στο IMDb

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά ταινιών Μπάτμαν |
| --- |
|  |
| Ταινίες | 

|  |  |
| --- | --- |
| Σειρά ταινιών 1989–1997 | 
* *Μπάτμαν* (1989)
* *Ο Μπάτμαν επιστρέφει* (1992)
* *Μπάτμαν για πάντα* (1995)
* *Μπάτμαν & Ρόμπιν* (1997)
 |
|  |
| Τριλογία Σκοτεινού Ιππότη | 
* *Batman Begins* (2005)
* *Ο Σκοτεινός Ιππότης* (2008)
* *Ο Σκοτεινός Ιππότης: Η Επιστροφή* (2012)
 |
|  |
| Εκτεταμένο Σύμπαν της DC | 
* *Batman v Superman: Η Αυγή της Δικαιοσύνης* (2016)
* *Ομάδα Αυτοκτονίας* (2016)
* *Justice League* (2017)
* *The Flash* (2023)
 |
|  |
| Τριλογία Ριβς | 
* *The Batman* (2022)
 |

 |
|  |
| Σκηνοθέτες | 
* Τιμ Μπάρτον
* Τζόελ Σουμάχερ
* Κρίστοφερ Νόλαν
 |
|  |
| Χαρακτήρες | 
* Batman
* Poison Ivy
* Μπέιν
* Ντέθστροουκ
* Ρόμπιν
* Ντικ Γκρέισον
* Ρα'ς αλ Γκουλ
* Τζόκερ
* Χάρλεϊ Κουίν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 223082058
* GND: 7531461-7
* BNF: cb16768759z (data)

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |